Lattarikkaseppä

{{Taksonomia/eläimet
| nimi = Lattarikkaseppä
| status = 
| iucn = 
| status_fi = Äärimmäisen uhanalainen
| status_fi_ref=
| kuva = 
| kuvan_leveys = 
| kuvateksti =
| domeeni = Aitotumaiset Eucarya
| kunta = Eläinkunta Animalia
| pääjakso = Niveljalkaiset Arthropoda
| alajakso = Kuusijalkaiset Hexapoda
| luokka = Hyönteiset Insecta
| lahko =  Kovakuoriaiset Coleoptera
| alalahko = Erilaisruokaiset Polyphaga
| osalahko = Elateriformia
| yläheimo = Seppämäiset Elateroidea
| heimo = Rikkasepät Throscidae
| suku = Aulonothroscus| laji = laticollis| kaksiosainen = Aulonothroscus laticollis
| kaksiosainen_auktori = Rybinski, 1897 Zipcodezoo
| wikispecies = 
| commonscat = 
}}

Lattarikkaseppä, vanhemmalta nimeltään lattavalekauniainen, (Aulonothroscus laticollis'') on Euroopassa harvinainen kovakuoriainen. Lattarikkaseppä havaittiin Suomessa ensimmäisen kerran vuonna 1865 ja seuraava havainto tehtiin Linnansaaren kansallispuistossa vuonna 2007.Lattavalekauniainen - Linnansaaren kansallispuisto  Luontoon.fi Vuoden 2010 kansallisessa uhanalaisarvioinnissa lattarikkaseppä on luokiteltu Suomessa äärimmäisen uhanalaiseksi (CR). s. 204–207

 Koko ja ulkonäkö 
Lattarikkaseppä on 3,2–4 millimetrin mittaisena heimonsa kookkain edustaja Suomessa. Se on pitkänomaisen soikea, tummanruskea kovakuoriainen. Verrattuna lähisukulaisiinsa lattarikkasepän silmän etureunassa on vain pieni kuroutuma tuntosarven tyven vierellä, takarinnassa on molemmilla puolilla urat, joihin keskimmäisten raajojen nilkat mahtuvat eikä pään etuosassa ole pitkittäisharjanteita.

 Levinneisyys 
Kuoriaisesta ei ole koko Euroopassakaan kuin muutamia havaintoja. Se tunnetaan Suomesta, Venäjältä, Kroatiasta, Puolasta, Espanjasta, Ranskasta ja Ruotsista. Ruotsissa laji esiintyy Itä-Götanmaalla. Suomesta lajista on yksittäishavainto Kuopiosta 1800-luvulta. Lisäksi Rantasalmella, Linnansaaren kansallispuiston eteläosan lehtometsissä elää mahdollisesti elinvoimainen populaatio.SLU: Artdatabanken 

 Elinympäristö ja elintavat 
Lattarikkasepän elintavat tunnetaan huonosti. Ranskalaisten havaintojen perusteella toukat elävät joko ruskolahossa puuaineksessa tai onton puun onkalon pohjalle kertyneessä, sienirihmastoisessa puukarikkeessa. Ranskassa toukkia on löydetty tammista, Ruotsissa männyistä. Suomessa kuoriaisia on löydetty ikkunapyydyksillä haapojen rungoilta. Puolassa havainnot ovat sekametsästä. Toukat eivät luultavasti jätä havaittavia syömäjälkiä ja saattavat elää karikkeessa kasvavalla sienirihmastolla. Niiden kehitys kestänee kaksi vuotta. Aikuisia kuoriaisia tavataan kesä-heinäkuussa.

 Lähteet 

 Aiheesta muualla 
Laji.fi: Lattarikkaseppä (Aulonothroscus laticollis)
Luontoon.fi: Huippuharvinainen kovakuoriainen löytyi Linnansaaren kansallispuistosta 
Fauna Europaea: Aulonothroscus laticollis  
Insectoid: Aulonothroscus (Aulonothroscus) laticollis  

Luokka:Rikkasepät